Diari Oficial de la Generalitat Valenciana


Sumari del DOGV 7004, del 16-04-2013 (2013/3419)

Notificació de la sentència dictada en el procediment sobre guarda, custòdia i aliments de fill menor número 730/2012.
----------------------------------------------------------------------------------------------------------------------

### Dades del document

Número de DOGV
:   7004

Data del DOGV
:   16-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3419


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment sobre guarda, custòdia i aliments de fill menor número 730/2012. [2013/3419]  
Rafael Roselló Sobrevela, secretari del Jutjat de Primera Instància número 8 de València.  
En el juí sobre guarda, custòdia i aliments de fill menor 730/2012 s'ha dictat la resolució el text de la qual és el següent:  
«Dispositiva  
Estime la demanda plantejada per Sara Pecho Rivero, representada per la procuradora la senyora Del Moral Aznar, contra Víctor Manuel Torres Rojas, declarat en rebel·lia, sobre guarda, custòdia i aliments de fill menor, i dispose les mesures definitives següents derivades del cessament de la convivència entre les parts:  
1a. L'atribució de l'exercici exclusiu de la pàtria potestat sobre la filla menor, nascuda el dia 9 de desembre de 2006, a la mare Sara Pecho Rivero.  
2a. S'atribuïx la guarda i custòdia de la filla menor a la mare Sara Pecho Rivero.  
3a. No queda fixat el sistema de visites paternes, sense perjuí que el progenitor rebel, Víctor Manuel Torres Rojas, puga sol·licitar-lo en el procediment adequat en benefici de la menor.  
4a. Víctor Manuel Torres Rojas contribuirà com a prestació per aliments per a la filla menor, abonant a la mare Sara Pecho Rivero, en el compte bancari que esta designe, per mesos anticipats i dins dels cinc primers dies de cada mes, la quantitat mensual de 150 euros, la suma pecuniària de la qual serà anualment actualitzada en relació amb l'índex de preus al consum, junt amb la mitat dels gastos de caràcter extraordinari de la menor, els necessaris en tot cas i els convenients amb el consentiment de l'altre progenitor o amb l'autorització judicial.  
Tot això, sense que calga fer una expressa imposició de les costes processals del present procediment a cap de les persones litigants.  
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, s'ha d'anotar en el llibre corresponent, de la qual s'ha de deixar una testimoniança en les actuacions originals, i que s'haurà de notificar a les parts fent-los saber que contra esta sentència podran interposar en este Jutjat un recurs d'apel·lació, dins dels 20 dies següents a la notificació, amb la consignació prèvia de la quantitat de 50 euros en el compte de consignacions d'este Jutjat, pronuncie, mane i firme.  
Publicació. La sentència anterior va ser llegida i publicada pel magistrat jutge que la va dictar, de forma legal, en el mateix dia de la data. En done fe».  
En atenció al desconeixement del domicili o la residència actuals de la part demandada, de conformitat amb el que disposen els articles 156.4 i 164 de la Llei d'Enjudiciament Civil 1/2000, s'ha ordenat la publicació d'este edicte en el tauler d'anuncis del Jutjat per a portar a efecte la diligència de notificació.  
  
València, 1 de febrer de 2013.- El secretari judicial: Rafael Roselló Sobrevela.